open-index/open-wikipedia-markdown huggingface dataset:
ალან პარსონსი

**ალან პარსონსი** (, დ. 20 დეკემბერი, 1948)  — ბრიტანელი აუდიო ინჟინერი, მუსიკოსი და პროდიუსერი. მიღებული აქვს მონაწილეობა ისეთი ალბომების ჩაწერაში, როგორებიცაა The Beatles-ის Abbey Road და პინკ ფლოიდის The Dark Side of the Moon. პარსონსის საკუთარი ჯგუფი „The Alan Parsons Project“ (ალან პარსონსის პროექტი) ისევე, როგორც მისი სოლო ჩანაწერები, წარმატებული და კომერციული იყო.

## ბიოგრაფია 
ალან პარსონსი დაიბადა ლონდონში. 1967 წლის ოქტომბერში 18 წლის ასაკში, პარსონსი ინჟინერის თანაშემწის სტატუსით სამუშაოდ მიდის ები როუდის სტუდიებში (Abbey Road Studios), სადაც პირველად იღებს მონაწილეობას The Beatles-ის ალბომ „Abbey Road“-ის ჩაწერაში. ამის შემდეგ ის მკვიდრდება იქ და მონაწილეობს ისეთი ალბომების ჩაწერაში, როგორებიცაა Wings-ის „Wild Life“ და „Red Rose Speedway“, The Hollies-ის ხუთ ალბომში და პინკ ფლოიდის „The Dark Side of the Moon“, რის გამოც ის პირველად დაჯილდოვდა გრემის ნომინაციით.

ცხოვრობს სანტა-ბარბარაში (კალიფორნია) ცოლთან და მის ორ ქალიშვილთან ერთად, ჰყავს მრავალი შინაური ცხოველი.

## დისკოგრაფია 
### სტუდიური ალბომები
***The Alan Parsons Project:**
***Tales of Mystery and Imagination* (1976)
***I Robot* (1977)
***Pyramid* (1978)
***Eve* (1979)
***The Turn of a Friendly Card* (1980)
***Eye in the Sky* (1982)
***Ammonia Avenue* (1984)
***Vulture Culture* (1984)
***Stereotomy* (1985)
***Gaudi* (1987)
***სოლო შემსრულებელი:**
***Try Anything Once* (1993)
***On Air* (1996)
***The Time Machine* (1999)
***A Valid Path* (2004)
***The Secret* (2019)
***From the New World* (2022)

### ვრცელი დისკოგრაფია
### *ბილბორდის საუკეთესო 40-ეულში მოხვედრილი სინგლები* (აშშ) 
: #37 - (The System Of) Doctor Tarr And Professor Fether (1976)
: #36 - I Wouldn't Want to Be Like You (1977)
: #27 - Damned if I Do (1979)
: #16 - Games People Play (1980)
: #15 - Time (1981)
: #3 - Eye in the Sky (1982)
: #15 - Don't Answer Me (1984)

### კანადური სინგლები 
: #62 - (The System Of) Doctor Tarr And Professor Fether (1976)
: #22 - I Wouldn't Want to Be Like You (1977)
: #16 - Damned if I Do (1980)
: #9 - Games People Play (1981)
: #30 - Time (1981)
: #1 - Eye in the Sky (1982)
: #43 - You Don't Believe (1983)
: #20 - Don't Answer Me (1984)
: #89 - Let's Talk About Me (1985)

## რესურსები ინტერნეტში 
* 
* ოფიციალური საიტი
* Alan Parsons Project-ის საიტი

## სქოლიო
კატეგორია:დაბადებული 1948
კატეგორია:ინგლისელი მუსიკალური პროდიუსერები
კატეგორია:ინგლისელი როკ-მუსიკოსები
კატეგორია:პროგრესული პოპ-მუსიკოსები
კატეგორია:დაბადებული 20 დეკემბერი
კატეგორია:ცოცხალი ადამიანები
სკკპ ცკ

**საბჭოთა კავშირის კომუნისტური პარტიის ცენტრალური კომიტეტი** (რუს. Центральный комитет Коммунистической партии Советского Союза; 1917 წლის გაზაფხულამდე: ЦК РСДРП; 1917—1918 ЦК РСДРП(б); 1918—1925 ЦК РКП(б); 1925—1952 ЦК ВКП(б)) — სსრკ კომპარტიის უმაღლესი პარტიული ორგანო პარტიის ყრილობებს შორის პერიოდებში. სკკპ ცკ-ის უდიდესი რაოდენობა (412 წევრი) არჩეულ იქნა 1990 წლის კომპარტიის XXVIII ყრილობაზე.

## კომიტეტის უფლებამოსილებები
სკკპ-ის წესდების მიხედვით ცენტრალური კომიტეტი (შემოკლებით "ცეკა") ხელმძღვანელობდა პარტიის მთელ საქმიანობას, განაგებდა ადგილობრივ პარტიულ ორგანოებს, პარტიის საკადრო პოლიტიკას. ცეკა მიმართულებას აძლევდა ცენტრალურ სახელმწიფო და საზოგადოებრივ ორგანიზაციებს და პარტმუშაკებს; ქმნიდა სხვადასხვა ორგანიზაციებს და პარტიულ საწარმოებსა და დაწესებულებებს და ხელმძღვანელობდა მათ საქმიანობას, ნიშნავდა მის კონტროლს ქვეშ არსებული ცენტრალური გაზეთებისა და ჟურნალების რედაქციას, ანაწილებდა პარტიული ბიუჯეტის სახსრებს და აკონტროლებდა მათ შესრულებას.

კატეგორია:საბჭოთა კავშირის ისტორია
კატეგორია:კომუნისტური პარტია
ბონიფაციუს VI

მინი|მარჯვნივ|ბონიფაციუს VI
**ბონიფაციუს VI** (;  დ. უცნობია — გ. აპრილი, 896) —  რომის პაპი 896 წლის აპრილში, რამდენიმე დღით.

წარმოშობით რომაელი. როდესაც იგი პაპად აირჩიეს ფორმოზუსის ნაცვლად, მას დიაკვნის წოდებაც კი არ ჰქონდა. 15 დღის შემდეგ 19 აპრილს გამოაცხადეს, რომ იგი გარდაიცვალა ნიკრისის ქარის შედეგად. მიიჩნევენ, რომ იგი გახდა მემკვიდრის სტეფანე VI-ის მსხვერპლი. 898 წელს პაპმა იოანე IX-მ მისი არჩევა იურიდიულად გამოაცხადა ბათილად. 

## რესურსები ინტერნეტში
* ენციკლოპედია „ბრიტანიკა“

კატეგორია:რომის პაპები
კატეგორია:პიროვნებები გაურკვეველი დაბადების თარიღით 
კატეგორია:გარდაცვლილი 896
ფორმოზუსი

[მინი|მარჯვნივ|[გარდაცვლილის საეკლესიო კრება ჟან-პოლ როლანის ნახატზე.]]
**ფორმოზუსი** (; დ. უცნობია — გ. 4 აპრილი, 896) — რომის პაპი 891–896 წლებში.

წარმოშობით არისტოკრატლი რომაული გვარიდან იყო. ნიკოლოზ I-ის ხელით გახდა პორტოს ეპისკოპოსი. ასრულებდა მისიონერულ მოღვაწეობას ბულგარეთში. პაპ იოანე VIII-სთან დაპირისპირების დროს დაადანაშაულეს პონტიფიკის დამხობის მცდელობაში. მისი უფლებები აღადგინა მარინუს I-მა, ხოლო სტეფანე V-ის პაპობისას მხარს უჭერდა მის პოლიტიკას.

მომავალმა პაპმა სტეფანე VI-მ ამოთხარა ფორმოზუსის ცხედარი, ტახტზე დასვა, შემოსა და ისე გაასამართლა, მოაწყო ე. წ. გარდაცვლილის საეკლესიო კრება. პაპის გვამს მოაჭრა თითები, რომლებითაც პირჯვარს იწერდა და ტიბრში გადაუძახა.

## რესურსები ინტერნეტში
* [ფორმოზუსი — კათოლიკური ენციკლოპედია](https://en.wikisource.org/wiki/Catholic_Encyclopedia_(1913)/Pope_Formosus) 

კატეგორია:რომის პაპები
კატეგორია:პიროვნებები გაურკვეველი დაბადების თარიღით
კატეგორია:გარდაცვლილი 4 აპრილი
კატეგორია:გარდაცვლილი 896
კატეგორია:რომში დაბადებულები
კატეგორია:სახელმწიფოსა და მთავრობის მეთაურები, რომლებიც მოგვიანებით დააპატიმრეს
ნანული შევარდნაძე

მინი|ნანული შევარდნაძე
**ნანული შევარდნაძე** (დაბ. **ცაგარეიშვილი**; დ. 8 მარტი, 1929 — გ. 20 ოქტომბერი, 2004) — საბჭოთა/ქართველი ჟურნალისტი და აქტივისტი. 1951 წელს იქორწინა ედუარდ შევარდნაძესთან, რომელიც მოგვიანებით საბჭოთა კავშირის საგარეო საქმეთა მინისტრი (1985–1991), ხოლო შემდეგ პოსტ-საბჭოთა საქართველოს ლიდერი (1992-2003) გახდა.

## ბიოგრაფია
ნანულის მამა, დამოუკიდებელი საქართველოს და შემდეგ წითელი არმიის ოფიცერი რაჟდენ ცაგარეიშვილი (დ. 1895 — გ. 1937), სტალინის მმართველობის პერიოდში „სამშობლოს ღალატისთვის“ დახვრიტეს. დედამისი ტუბერკულოზით გარდაიცვალა, და ობლად დარჩა  ნანული და მისი ორი და-ძმა. შევარდნაძე, იმჟამად კომკავშირის აქტივისტი, მას სტალინის მმართველობის ბოლო წლებში შეხვდა და 1951 წელს იქორწინა, მიუხედავად იმისა, რომ ქორწინება „ქვეყნის მოღალატის“ შვილთან მისი კარიერისთვის დამღუპველი შეიძლება ყოფილიყო. თვით ნანულიმაც კი უარყო მასთან ქორწინება ამავე მიზეზით, თუმცა შევარდნაძეს ამის გამო უკან არ დაუხევია. 

1960-70-იან წლებში ნანული შევარდნაძე ჟურნალისტად რუსული ენის სპეციალისტად მუშაობდა თბილისში, ქალთა პოპულარულ გაზეთში. 1980-იან წლებში მისი მეუღლის საგარეო საქმეთა მინისტრად ყოფნის პერიოდში, მან ახლოს გაიცნო მრავალი ამერიკელი მაღალი რანგის სახელმწიფო მოღვაწის მეუღლე. 1992 წლის მარტში ის მეუღლესთან ერთად საქართველოში დაბრუნდა, სადაც იმჟამად სამოქალაქო ომი მიმდინარეობდა. შევარდნაძე ჯერ დროებითი მთავრობის მეთაური, შემდეგ კი, 1995 წლის არჩევნებით, ქვეყნის პრეზიდენტი გახდა. ამ წლებში ნანული შევარდნაძე ძირითადად საქველმოქმედო ღონისძიებებით იყო დაკავებული. მან დააარსა და ხელმძღვანელი იყო საერთაშორისო მოძრაობა „საქართველოს ქალები მშვიდობისა და სიცოცხლისთვის“ და ასევე რედაქტორობდა ჟურნალს „მშვილობა ყველას“. 1990-იანი წლების ბოლოს ის ხელმძღვანელობდა კამპანიას უცხოელთა მიერ ქართველ ბავშვთა შვილად აყვანის წინააღმდეგ, ვინაიდან, მისი აზრით, ეს საფრთხეს უქმნიდა ისედაც მძიმე დემოგრაფიულ სიტუაციას. 2003 წლის 23 ნოემბრის ვარდების რევოლუციის დროს ედუარდ შევარდნაძე გადადგა. მოგვიანებით მისი თქმით ნანული ერთ-ერთი იმათგანი იყო, ვინც მას თავიდანვე გადადგომას ურჩევდა.

2004 წლის 20 ოქტომბერს ნანული შევარდნაძე გულის შეტევით გარდაიცვალა თბილისის ერთ-ერთ საავადმყოფოში. ედუარდ შევარდნაძე ამ დროს გერმანიაში იმყოფებოდა მისი პირველი საგერეო ვიზიტით 2003 წელს გადადგომის შემდეგ. მას დარჩა ორი შვილი — პაატა და მანანა — და ხუთი შვილიშვილი.

## სქოლიო
კატეგორია:საქართველოს პირველი ქალბატონები
კატეგორია:დაბადებული 1929
კატეგორია:გარდაცვლილი 2004
კატეგორია:დაბადებული 8 მარტი
კატეგორია:გარდაცვლილი 20 ოქტომბერი
იოანე IX (პაპი)

მინი|მარჯვნივ|იოანე IX
**იოანე IX** (;  დ. უცნობია — გ. 900) —  რომის პაპი 897-900 წლებში.

წარმოშობით იტალიის ქალაქ ტივოლიდან იყო. ბენედიქტელთა ორდენის მღვდელი. მის არჩევას წინ უძღოდა მისი ორი წინამორბედის გარდაცვალება. 

## რესურსები ინტერნეტში
* ენციკლოპედია „ბრიტანიკა“

კატეგორია:რომის პაპები
კატეგორია:გარდაცვლილი 900
კატეგორია:დაბადების წელი უცნობია
უნივერსიტეტის პრეს-კლუბი

**უნივერსიტეტის პრეს-კლუბი** — არაფორმალური სტუდენტური გაერთიანება, რომელიც შეიქმნა 1987 წელს თბილისის სახელმწიფო უნივერსიტეტის სტუდენტების მიერ. მისი დამფუძნებლები იყვნენ ნანა ბოკუჩავა, თედო ისაკაძე, ნიკო ნიკოლოზიშვილი, დათო ტურაშვილი, ფიქრია ჩიხრაძე, ლელა ჯაფარიძე და სხვები. იყო ერთ–ერთი ყველაზე აქტიური და გავლენიანი ორგანიზაცია ეროვნული მოძრაობის დროს. **უნივერსიტეტის პრეს-კლუბი** სათავეში ედგა სტუდენტურ მოძრაობას, რომელიც თავდაპირველად გაერთიანდა ტრანსკავკასიური რკინიგზის პროექტის საწინააღმდეგოდ და დავითგარეჯას მონასტრის ტერიტორიიდან საბჭოთა ჯარების სავარჯიშო პოლიგონის გატანის იდეის გარშემო. მისი გავლენით შეიქმნა საქართველოს სხვადასხვა უმაღლეს სასწავლებლებში სტუდენტური პრეს-კლუბები. პრეს-კლუბი უშვებდა სპეციალურ ჩანართს – „სტუდენტური ფურცელი“, გაზეთ „თბილისის უნივერსიტეტის“ დამატების სახით, რომელიც დიდი პოპულარობით სარგებლობდა არა მარტო სტუდენტებში, არამედ საბჭოთა რეჟიმის საწინააღმდეგოდ განწყობილ საზოგადოებაში.

## ლიტერატურა 
* ზურაბ გაიპარაშვილი, უნივერსიტეტი / Universitas (ივანე ჯავახიშვილის სახელობის თბილისის სახელმწიფო უნივერსიტეტი, 1918-2008), თბ. : თბილ. უნ-ტის გამ-ბა, 2008, ISBN 978-9941-13-053-3 
* Вачнадзе М., Гурули В., Бахтадзе М. История Грузии (с древнейших времен до наших дней), §1. Подъем национального движения в Грузии

## რესურსები ინტერნეტში 
* ზურაბ ჟვანია: "დღეს ხუდონჰესზე საუბარი თეორიული სპეკულაციაა": ვინ დააბნელა საქართველო - ეროვნულმა მოძრაობამ თუ კორუფციამ // ნინო მიქიაშვილი, ახალი ვერსია
* ოფიციალური საიტი Facebook-ზე

კატეგორია:საქართველოს დისიდენტური ორგანიზაციები
ბენედიქტე IV

მინი|250პქ|ბენედიქტე IV
**ბენედიქტე IV** (;  დ. უცნობია — გ. ივლისი, 903) —  რომის პაპი 900 — 903 წლებში.

დაიბადა რომში, ეკუთვნოდა ფორმოზუსის მომხრეთა პარტიას. იმპერატორად აკურთხა საღვთო რომის იმპერიის იმპერატორი ლუდვიგ III უსინათლო. დაკრძალულია რომში. 

## რესურები ინტერნეტში
* ენციკლოპედია „ბრიტანიკა“

კატეგორია:რომის პაპები
კატეგორია:პიროვნებები გაურკვეველი დაბადების თარიღით 
კატეგორია:გარდაცვლილი 903
კატეგორია:დაბადების წელი უცნობია
კატეგორია:რომში დაბადებულები
თეოდორ II (პაპი)

**თეოდორ II** (;  დ. უცნობია — გ. დეკემბერი, 897) —  რომის პაპი 897 წლის დეკემბერში, 20 დღით. მას პაპის ტახტი ეკავა მკვდარი სინოდის შემდეგ არსებულ ქაოსურ პერიოდში. 

მან ამოიღო ტიბრიდან ფორმოზუსის ცხედარი და დაკრძალა წმინდა პეტრეს ტაძარში. 

## რესურსები ინტერნეტში 
* ენციკლოპედია „ბრიტანიკა“

კატეგორია:რომის პაპები
კატეგორია:პიროვნებები გაურკვეველი დაბადების თარიღით 
კატეგორია:გარდაცვლილი 897
ბენედიქტე VI

**ბენედიქტე VI** (;  დ. ? – გ. ივნისი, 974) –  რომის პაპი 973-[974]] წწ.   

დაიბადა რომში, აირჩიეს ოტო I-ის პროტექციით. მისი სიკვდილის შემდეგ ტყვედ იგდო მეამბოხე კრესცენციმ – ცნობილი მაროზიას დისშვილმა – და გაგუდა. ტახტზე მანვე დასვა ანტიპაპი ბონიფაციუს VII. 

კატეგორია:რომის პაპები
კატეგორია:გარდაცვლილი 974
კატეგორია:დაბადების წელი უცნობია
კატეგორია:რომში დაბადებულები
ბენედიქტე V

**ბენედიქტე V** (; დ. ? — გ. 4 ივლისი, 966) — რომის პაპი 964 წლის 22 მაისიდან 23 დეკემბრამდე.

პაპად აირჩიეს რომის მაცხოვრებლებმა იოანე XII გარდაცვალების შემდეგ. ოტო I მხარს უჭერდა ლეო VIII-ის კანდიდატურას. განდევნეს ჰამბურგში, სადაც გარდაიცვალა 966 წელს.

კატეგორია:რომის პაპები
კატეგორია:პიროვნებები გაურკვეველი დაბადების თარიღით
კატეგორია:გარდაცვლილი 4 ივლისი
კატეგორია:გარდაცვლილი 966
კატეგორია:დაბადების წელი უცნობია
კატეგორია:რომში დაბადებულები
რომანუსი (პაპი)

250px|მინიატიურა|რომის პაპი რომანუსი
**რომანუსი** (;  ერისკაცობაში **რომანო მარინი**; დ. უცნობია — გ. დეკემბერი, 897) — რომის პაპი 897 წლის აგვისტო-ნოემბერში.

წარმოშობით იტალიელი. მარინუს I-ის ძმა. მკვდარი სინოდის დროს იყო კარდინალი. სტეფანე VI-ის დამხობის შემდეგ ფორმოზუსის პარტიის ინტრიგებით მკვდარი სინოდის გადწყვეტილებები ბათილად გამოაცხადა. ბრძანა ამოეღოთ ტიბრიდან ფორმოზუსის ცხედარი და დაეკრძალათ მიწაზე. ტახტიდან ჩამოაგდეს სტეფანეს მომხრეებმა. 

## რესურსები ინტერნეტში
* ენციკლოპედია „ბრიტანიკა“

კატეგორია:რომის პაპები
კატეგორია:პიროვნებები გაურკვეველი დაბადების თარიღით 
კატეგორია:გარდაცვლილი 897
კატეგორია:დაბადების წელი უცნობია
კატეგორია:გარდაცვალების წელი უცნობია
იობი (მთავარეპისკოპოსი)

**იობ მთავარეპისკოპოსი** — ქართლის ეკლესიის მესამე მღვდელმთავარი დაახ. IV საუკუნის 70–90-იან წლებში. „მოქცევაჲ ქართლისაჲ“-ს მიხედვით — „იყო ნერსე სომეხთა კათალიკოზისა დიაკონი“ (N/Sin48: „ნერსეს სომეხთა კათალიკოზისა მთავარდიაკონი“), ეპისკოპოსად დაჯდა თრდატის, ბაკურის ძმის მეფობაში, „მეფეთა ცხოვრების“ მიხედვით — მირდატ ბაქარის ძის. „მოქცევაჲ ქართლისაჲ“ მოგვითხრობს, რომ ამ იობის დროს „მეფემან რუჲსთვისა რუჲ გამოიღო და ეკლესიისა საფუძველი დადვა. და მის ზევე ნეკრესს კახეთისასა ეკლესიაჲ აღიშენა განსრულებით“. იობი მთავარეპისკოპოსად ჩანს ვარაზ-ბაკურის („მეფეთა ცხოვრებით“ — ვარაზ-ბაქარი. შეცდომით იქ მას იობის ნაცვლად იაკობი ეწოდება) დროსაც.

## ლიტერატურა
* 

## სქოლიო
კატეგორია:მცხეთის მღვდელთმთავრები
პაპის სახელმწიფო საქმეების ვატიკანის კომისია

**პაპის სახელმწიფო საქმეების ვატიკანის კომისია** – ვატიკანის საკანონმდებლო ორგანო. კომისია შედგება კარდინალებისაგან, რომლებსაც 5 წლის ვადით რომის პაპი ნიშნავს.  კომისიას ხელმძღვანელობს პრეზიდენტი (ამჟამად ჯუზეპე ბერტელო). 

## პაპის კომისიის წევრები 2018 წლიდან დღემდე
## რესურსები ინტერნეტში
*ვატიკანი

კატეგორია:ვატიკანი
მარინუს II

მინი|მარჯვნივ|მარინუს II
**მარინუს II** (; დ. უცნობია  — გ. მაისი, 946) —  რომის პაპი  942-946 წლებში, წარმოშობით რომაელი. პორნოკრატიის პერიოდის პაპი. 

როგორც მისმა წინამორბედებმა ტახტი მიიღო ალბერიხის (მაროზიას შვილი) ინტრიგების წყალობით. 

## იხილეთ აგრეთვე
* პორნოკრატია

## რესურსები ინტერნეტში
* ენციკლოპედია „ბრიტანიკა“

კატეგორია:რომის პაპები
კატეგორია:გარდაცვლილი 946
კატეგორია:დაბადების წელი უცნობია
კატეგორია:რომში დაბადებულები
აგაპეტუს II

**აგაპეტუს II** (; დ. ? – გ. დეკემბერი, 955) – რომის პაპი  946-955 წწ. წარმოშობით რომაელი. პორნოკრატიის პერიოდის პაპი. 

მოუწოდებდა გერმანელ მეფეს ოტო I რათა დახმარებოდა  იტალიის თვითგამოცხადებული მეფის ბერენგარ II-ის (950-964) წინააღმდეგ ბრძოლაში.   

## იხილეთ აგრეთვე 
* პორნოკრატია

კატეგორია:რომის პაპები
კატეგორია:გარდაცვლილი 955
კატეგორია:დაბადების წელი უცნობია
კატეგორია:რომში დაბადებულები
ლეო V

მინი|მარჯვნივ|ლეო V
**ლეო V** (; დ. უცნობია — გ. სექტემბერი, 903) — რომის პაპი  903 წლის ივლის-სექტემბერში. წარმოშობით იტალიელი.  

ტახტზე იჯდა 40 დღე, მერე შეიპყრეს, სამუდამო პატიმრობა მიუსაჯეს და სერგიუს III ბრძანებით გაგუდეს. მისი ხანმოკლე მმართველობით იწყება წმინდა საყდრის დაცემა X საუკუნის დასაწყისში. იგი ტახტიდან ჩამოაგდო ანტიპაპმა ქრისტეფორუსმა.

## რესურსები ინტერნეტში
* ენციკლოპედია „ბრიტანიკა“

კატეგორია:რომის პაპები
კატეგორია:პიროვნებები გაურკვეველი დაბადების თარიღით 
კატეგორია:გარდაცვლილი 903
იოანე XIII (პაპი)

მინი|220პქ|იოანე XIII
**იოანე XIII** (; დ. რომი — გ. 6 სექტემბერი, 972) — რომის პაპი 965–972 წლებში.

წარმოშობით რომაელი. მაროზიას დის, თეოდორა უმცროსის შვილი. დააარსა მეკლენბურგის საარქიეპისკოპოსო. თავგამოდებით იცავდა ოტო I-ს.

## სქოლიო
კატეგორია:რომის პაპები
კატეგორია:პიროვნებები გაურკვეველი დაბადების თარიღით
კატეგორია:გარდაცვლილი 6 სექტემბერი
კატეგორია:გარდაცვლილი 972
კატეგორია:დაბადების წელი უცნობია
კატეგორია:რომში დაბადებულები
მიშელ შალი

**მიშელ შალი** (; დ. 15 ნოემბერი, 1793, ეპერნონი, — გ. 18 დეკემბერი, 1880, პარიზი) — ფრანგი მათემატიკოსი და მათემატიკის ისტორიკოსი, პარიზის მეცნიერებათა აკადემიის წევრი (1851). პარიზის პოლიტექნიკური სკოლისა და (1841 წლიდან) და პარიზის უნივერსიტეტის (1846 წლიდან) პროფესორი. შალს აქვს მნიშვნელოვანი გამოკვლევები გეომეტრიაში. შალის გამოკვლევებმა მათემატიკის ისტორიაში, განსაკუთრებით მისმა „გეომეტრიული მეთოდების წარმოშობისა და განვითარების ისტორიულმა მიმოხილვამ“, ხელი შეუწყო ცალკეულ გამოკვლევათა შორის დამოკიდებულების დადგენას და ამ დარგში მეცნიერულ იდეათა ისტორიული კავშირის გამოკვლევას.

## ლიტერატურა 
## სქოლიო
კატეგორია:ფრანგი მათემატიკოსები
პოლი სემსონი

**პოლი სემსონი** ( დ. 29 აპრილი, 1962) — ინგლისელი ჟურნალისტი, მწერალი და ფოტოგრაფი, დაბადებული ლონდონში. მისი მამა დიპლომატი იყო, ხოლო დედა - ჩინური წარმოშობის მწერალი (რომელმაც დაწერა წიგნი მაო ძედუნის ჯარში მსახურობის შესახებ). რთული ბავშვობის შემდეგ პოლი შეუერთდა საგამომცემლო ინდუსტრიას, სადაც ჰითკოტ უილიამსი გაიცნო. მასთან ქორწინებისას პოლის ეყოლა შვილი ჩარლი.

უილიამსთან დაშორების შემდეგ პოლიმ გაიცნო პინკ ფლოიდის გიტარისტი და ვოკალისტი დევიდ გილმორი. ისინი 1994 წელს დაქორწინდნენ, ჯგუფის საკონცერტო ტურნეს მსვლელობისას. ამ ქორწინებიდან პოლის ჰყავს სამი შვილი - ჯო, გებრიელ და რომენი გილმორები. ამჟამად ოჯახი ცხოვრობს დასავლეთ სასექსში.

პოლი თანამშრომლობს დევიდთან. მას ეკუთვნის პინკ ფლოიდის ალბომის *The Division Bell* და დევიდის სოლო-ალბომების *On an Island* (აგრეთვე მღერის და უკრავს პიანინოზე) და *Rattle That Lock* სიმღერების ტექსტები. იგი აგრეთვე რამდენიმე მოთხრობის ავტორია. არანაკლებ ცნობილია, როგორც ფოტოგრაფი. სემსონს აგრეთვე ეკუთვნის სიმღერის „Louder than Words“ ტექსტი (პინკ ფლოიდის ალბომიდან *The Endless River*).

## რესურსები ინტერნეტში 
* პოლის ოფიციალური საიტი

## სქოლიო
კატეგორია:დაბადებული 1962
კატეგორია:ინგლისელი ჟურნალისტები
კატეგორია:ინგლისელი მწერლები
კატეგორია:ინგლისელი ფოტოგრაფები
კატეგორია:დეივიდ გილმორი
კატეგორია:პინკ ფლოიდი
კატეგორია:ცოცხალი ადამიანები
შაორი

**შაორი ** — ნამოსახლარი ნინოწმინდის მუნიციპალიტეტში, სოფელ ტამბოვკასთან, ფარავნის ტბის სიახლოვეს.

შაორი გურჯისტანის ვილაიეთის დიდი დავთარის შედგენის დროს უკვე გაუკაცრიელებული სოფელი ყოფილა. სერგი ჯიქია დავთარში აღნიშნავდა, რომ იგი არც მის თანამედროვე რუკებზე (რუსულ სპეცრუკებზე) იყო აღნიშნული. სამაგიეროდ ასეთი პუნქტი — შაორი (Chaori) აღნიშნული ყოფილა ვახუშტი ბატონიშვილის ატლასსა (#12) და აღწერისადმი დართულ რუკაზე ფარავნის ტბის ჩრდილოეთის მიმართულებითა და რამდენიმე დაშორებით. არც 1923 წელს გამოსულ „საქართველოს ისტორიულ რუკაზე“ ყოფილა სოფელი შაორი აღნუსხული, მაგრამ ამ ზონაში იქ აღნიშნული იყო (ამ სოფლის კიდევ ჩრდილოეთით) მთა შაორი. 

შაორის სახელით ცნობილი სოფლის გარდა ცნობილი ყოფილა აგრეთვე შაორის ციხე და შაორისწყალი.

## ლიტერატურა 
* ს. ჯიქია. გურჯისტანის ვილაიეთის დიდი დავთარი. წიგნი III. გამოკვლევა. თბილისი, 1958, გვ. 349

## სქოლიო 
კატეგორია:ნინოწმინდის მუნიციპალიტეტის ნასოფლარები
ტამპერე

**ტამპერე** (, ) — ქალაქი სამხრეთ ფინეთში. ქალაქში ცხოვრობს 211,691 კაცი, ხოლო მის აგლომერაციაში 340,000 კაცი. ტამპერეს მოსახლეობის რაოდენობის მხრივ ფინეთში მესამე ადგილი უკავია, ის ჩამორჩება მხოლოდ დიდ ჰელსინკისა და ესპოოს. 2007 წელს პირკანმას რეგიონში ცხოვრობდა 470,000 ადამიანი, მოსახლეობის თითქმის ნახევარი სწორედ ტამპერზე მოდის.

ტამპერე მდებარეობს ნიასიარვისა და პიუხიარვის ტბებს შორის. დასახლებული პუნქტის საშუალო სიმაღლე შეადგენს 18 მეტრს. ქალაქში მიედინება მდინარე ტამერკოსკი, რომელიც  მას ორ ნაწილად ჰყოფს. მდინარის სიგრძე 945 მეტრს შეადგენს, დინება საკმაოდ სწრაფია, სწორედ ამიტომ ის გამოიყენება ელექტროენერგიის მისაღებად.

## ისტორია 
1775 წელს შვედეთის მეფის გუსტავ III-ის ბრძანებით მდინარე ტამერკოსკის ნაპირებზე, სავაჭრო მიზნებისთვის დაარსდა პატარა დასახლება. თუმცა ოთხი წლის შემდეგ, 1779 წელს დაბა გახდა ქალაქი. თავდაპირველად ტამპერეს ფართობი რამდენიმე კვადრატულ კილომეტრს შეადგენდა.

### ფინეთის დიდი საჰერცოგო 
XIX საუკუნეში ტამპერე უკვე მნიშვნელოვანი სავაჭრო და ინდუსტრიული ცენტრი გახდა. XIX საუკუნის მეორე ნახევარში, აქ იწარმოებოდა ფინური სამრეწველო პროდუქციის თითქმის ნახევარი. სწორედ ამიტომ ამ დასახლებულ პუნქტს უწოდეს „ჩრდილოეთი მანჩესტერი“.

ტამპერეს ფართობი სულ უფრო იზრდებოდა, მის შემადგენლობაში შევიდა მეზობელი პატარა დასახლებული პუნქტები.

1905 წლის დეკემბერში, აქ გაიმართა პირველი ბოლშევიკური კონფერენცია, სწორედ აქ პირველად ერთმანეთს შეხვდნენ ლენინი და სტალინი.

## დაძმობილებული ქალაქები 
*  ბრაშოვი, რუმინეთი
*   ჰემნიცი, გერმანია
*  ესენი, გერმანია
*  კაუნასი, ლიეტუვა
*  კიევი, უკრაინა
*  კლაქსვიკი, ფარერის კუნძულები
*  კუპავოგური, ისლანდია
*  ლინცი, ავსტრია
*  ლოძი, პოლონეთი *(1996 წლიდან)*
*  მიშკოლცი, უნგრეთი
*  ნიჟნი-ნოვგოროდი, რუსეთი
*  ნორჩეპინგი, შვედეთი
*  ოდენსე, დანია
*  ოლომოუცი, ჩეხეთი
*  სასკატუნი, კანადა
*  სირაკიუსი, აშშ
*  ტარტუ, ესტონეთი
*  ტრონჰეიმი, ნორვეგია *(1946 წლიდან)*
*  გუანჯოუ, ჩინეთი
*  მვანზა, ტანზანია

## რესურსები ინტერნეტში 
* ქალაქის ოფიციალური საიტი  
* ტამპერეს რუკა 
* Tammerkoski Heritage 

## სქოლიო 
კატეგორია:ფინეთის ქალაქები
სან-ფრანცისკოს სიმფონიური ორკესტრი

**სან-ფრანცისკოს სიმფონიური ორკესტრი** (ცნობილი ასევე როგორც **სან-ფრანცისკოს სიმფონია** ან **SFS**) სან-ფრანცისკოში დაარსებული სიმფონიური ორკესტრია.  ამჟამად მისი მუსიკალური დირიჟორია მაიკლ ტილსონ ტომასი, რომელსაც ეს პოზიცია უკავია 1995 წლის სექტემბრიდან.

## რესურსები ინტერნეტში 
* 
* სან-ფრანცისკოს სიმფონიური ორკესტრის სრული დისკოგრაფია (PDF) 
* საიტი Keeping Score
* სან-ფრანცისკოს სიმფონიური ორკესტრის სოციალური ქსელი 
* Keeping Score &ndash; ჩაიკოვსკის მე-4 სიმფონია 

კატეგორია:ამერიკული ორკესტრები
კატეგორია:სან-ფრანცისკო
Ride the Lightning (სიმღერა)

**Ride the Lightning** — ამერიკული მძიმე მეტალ ჯგუფ მეტალიკის სიმღერა და მეორე სიმღერა მათივე ამავე სახელწოდების ალბომიდან.

Ride the Lightning მეტალიკის პირველი სიმღერაა, რომელიც პირდაპირ მიუთითებს სამართლის სისტემის საცოდაობაზე და ერთ-ერთია იმ ორი სიმღერიდან, რომლის შექმნაში თავისი წვლილი ჯგუფის ყოფილ წევრს, დეივ მასტეინსაც მიუძღვის. მას მიიჩნევენ ალბომის *...And Justice for All* ტექსტების იდეის შექმნის წინაპირობად. მასში ასახულია იმ პიროვნების სულიერი ტანჯვა, აზრები და გრძნობები, რომელიც დამნაშავედ ცნეს და ელექტრო სკამისთვის გაწირეს, მის მდგომარეობას უშუალოდ სიკვდილით დასჯის წინ, რომელიც მას არ დაუმსახურებია. ტექსტი სიმღერის ბოლოს „Wakened by the horrid scream, freed from the frightening dream“ ნათლად მიუთითებს, რომ ყველაფერი სიმღერაში აღწერილი იყო მხოლოდ ფანტაზია, აზრები და გრძნობები.

სიმღერის ავტორები არიან კლიფ ბარტონი, ჯეიმზ ჰეტფილდი, ლარს ულრიხი და დეივ მასტეინი.

## სქოლიო 
## რესურსები ინტერნეტში 
* 
* სიმღერების საუკეთესო ათეული ალბომიდან *Ride the Lightning*
* სიმღერის ტექსტის ინერპრეტაციები

კატეგორია:1984 წლის სიმღერები
კატეგორია:მეტალიკის სიმღერები
კატეგორია:თრეშ მეტალ სიმღერები
ჩირდილელიანთკარი

**ჩირდილელიანთკარი** — სოფელი აღმოსავლეთ საქართველოში, მცხეთა-მთიანეთის მხარის დუშეთის მუნიციპალიტეტში (ბაზალეთის თემი). მდებარეობს ბაზალეთის პლატოზე. ბაზალეთის ტბის დასავლეთით. ზღვის დონიდან 940 მეტრი, დუშეთიდან 8 კილომეტრი.

## დემოგრაფია
2014 წლის აღწერის მონაცემებით სოფელში ცხოვრობს 187 ადამიანი.

## იხილეთ აგრეთვე
*ჩირდილელიანთკარის ეკლესია

## ლიტერატურა
## სქოლიო
კატეგორია:დუშეთის მუნიციპალიტეტის სოფლები
ირან-პაკისტანის ბარიერი

**ირან-პაკისტანის ბარიერი** გამყოფი კედელი, რომელსაც ირანი აშენებს პაკისტანთან საზღვრის გასწვრივ. 90 სმ სისქისა და 3 მეტრი სიმაღლის არმირებული ბეტონის კედელი 700 კმ სიგრძის საზღვარს მოიცავს ტაფტანიდან მანდამდე. პროექტი მოიცავს მიწისა და ქვის გამაგრებებსა და ვრცელ თხრილებს. საზღვრის გასწვრივ უკვე აღმართულია პოლიციის სათვალთვალო კოშკები და სამხედრო გარნიზონები. ირანსა და პაკისტანს სასაზღვრო უთანხმოებები არ აქვთ.

კატეგორია:ირანის სამხედრო ძალები
ჩირდილი

**ჩირდილი** — სოფელი აღმოსავლეთ საქართველოში, მცხეთა-მთიანეთის მხარის დუშეთის მუნიციპალიტეტში, ხევსურეთის თემში. მდებარეობს გუდამაყრის ქედის აღმოსავლეთ კალთაზე. ზღვის დონიდან 1350 მეტრი, დუშეთიდან 72 კილომეტრი.

## დემოგრაფია
2014 წლის აღწერის მონაცემებით სოფელში ცხოვრობს 8 ადამიანი.

## ლიტერატურა
## სქოლიო
კატეგორია:დუშეთის მუნიციპალიტეტის სოფლები
ჩირუხისწყალი

**ჩირუხისწყალი**, *მარეთისხევი* — მდინარე დასავლეთ საქართველოში, აჭარის ავტონომიური რესპუბლიკის შუახევის მუნიციპალიტეტში. მდინარე აჭარისწყლის მარცხენა შენაკადი. სათავე აქვს შავშეთის ქედის ჩრდილოეთ კალთაზე. ზღვის დონიდან 2220 მეტრ სიმაღლეზე, სიგრძე 32 კილომეტრი. მდინარის აუზის ფართობი 329 კმ². საზრდოობს წვიმის, თოვლისა და მიწისქვეშა წყლით. გაზაფხულზე ახასიათებს წყალდიდობა, შემოდგომაზე წყალმოვარდნები, ზაფხულსა და ზამთარში — წყალმცირობა. საშუალო წლიური ხარჯი შეადგენს სათავესთან 10,9 მ³/წმ.

## ლიტერატურა
კატეგორია:აჭარისწყლის შენაკადები
კატეგორია:აჭარის ავტონომიური რესპუბლიკის მდინარეები
ბენედიქტე VII

**ბენედიქტე VII** (; ერისკაცობაში **გრაფი ტუსკოლო**; დ. ? — გ. 10 ივლისი, 983) — რომის პაპი 974–983 წლებში.

დაიბადა რომში, ბენედიქტე მხარს უჭერდა როგორც რომის, ასევე გერმანელ იმპერატორს და იტალიურ პოლიტიკას. მან ხელი შეუწყო სამონასტრო ცხოვრებას და ებრძოდა კრესცენცების დომინირებას ვატიკანში.

## რესურსები ინტერნეტში
* ენციკლოპედია „ბრიტანიკა“

კატეგორია:რომის პაპები
კატეგორია:პიროვნებები გაურკვეველი დაბადების თარიღით
კატეგორია:გარდაცვლილი 10 ივლისი
კატეგორია:გარდაცვლილი 983
კატეგორია:დაბადების წელი უცნობია
კატეგორია:რომში დაბადებულები
იოანე XIV (პაპი)

**იოანე XIV** (; ერისკაცობაში **პიეტრო პავიელი**; დ. ? — გ. 20 აგვისტო, 984) — რომის პაპი 983–984 წლებში.

წარმოშობით იტალიელი. პაპად არჩევამდე იყო პავიის ეპისკოპოსი და იმპერატორ ოტო II კანცლერი. არჩევიდან 9 თვეში ხელში ჩაუვარდა თავის მოწინააღმდეგე ანტიპაპს ბონიფაციუს VII, რომელმაც დილეგში გამოკეტა და შიმშილით ამოხადა სული.

კატეგორია:რომის პაპები
კატეგორია:პიროვნებები გაურკვეველი დაბადების თარიღით
კატეგორია:გარდაცვლილი 20 აგვისტო
კატეგორია:გარდაცვლილი 984
კატეგორია:დაბადების წელი უცნობია
იოანე XV (პაპი)

**იოანე XV** (;  დ. ? – გ. მარტი, 996) –  რომის პაპი 985-996 წწ.   

წარმოშობით რომაელი. ამ უნიათო პაპის ბედსაც კრესცენცი განაგებდა. პირველად კათოლიკური ეკლესიის ისტორიაში სწორედ მის დროს მოხდა კანონიზაცია. პაპმა ლატერანის ტაძარში წმინდანად შერაცხა ულრიხ აუგსბურგელი. 

კატეგორია:რომის პაპები
კატეგორია:გარდაცვლილი 996
კატეგორია:დაბადების წელი უცნობია
კატეგორია:რომში დაბადებულები
განძიელი-გეგელია

left|thumb|*მეგრელი დიდებული*, გრიგორი გაგარინის მიერ. 1840s.
**განძიელი** — შუა საუკუნეების ქართველ დიდებულთა გვარი. მისი წარმომადგენლები ვახუშტი ბატონიშვილის მიხედვით 1727 წელს თრიალეთიდან ქსანში შემოვიდნენ და მოღვაწეობდნენ, როგორც *ქსნის საერისთოს გვერდის ძირის აზნაურები*. განძიელები ამ წოდებითაა მოხსენიებული გეორგიევსკის ტრაქტატში, რომელიც 1783 წელს გაფორმდა, რაც მეტყველებს იმაზე, რომ განძიელები სულ მცირე 1783 წლამდე აღმოსავლეთ საქართველოს გვერდის ძირის აზნაურნი იყვნენ. შემდგომად ამისა, განძიელების გვარი (ან გვარის ერთი გარკვეული ნაწილი) გადავიდა იმერეთში, სადაც ეს გვარი „იმერეთ შესცვალეს ენის თვისებისა გამო **გეგელიათ**.“ განძიელების გვარის ასეთი გეოგრაფიული გადაადგილება ხსნის იმას თუ რატომ არიან დღესდღეობით იმერელი და მეგრელი გეგელიები.

## გვარის ისტორია
ვახუშტი იუწყება, რომ განძიელები თავდაპირველად იყვნენ განძიძეები, სომხების მთავარნი განძაში დადგენილი ბერძნების მიერ 1038 წელს. როდესაც „დამდაბლდა სომეხთა სამეფო და იქმნა აღრეულობა, [ესენი] მოვიდნენ და დასახლდენ ადგილსა თრიალეთისასა, განძად წოდებულსა.“ შემდგომად ამისა, ვახუშტი წერს, რომ თრიალეთიდან განძიძეები „შთამოვიდნენ ვახტანგ მეფის დროს 1727 წელს“ და იწოდნენ განძიელებად, მათი უკანასკნელი ადგილსამყოფის აღსანიშნავად. იმის გათვალისწინებით, რომ გეორგიევსკის ტრაქტატში განძიელები ქსნის საერისთავოს გვერდის ძირის აზნაურებად არიან მოხსენიებული სავარაუდოა, რომ ვახუშტი თრიალეთიდან შემოსვლაში განძიელების ქსანში დაფუძნებას გულისხმობდა. ვახუშტი ასევე წერს, რომ განძიელებმა უმაღლესი დიდებულის ტიტული რაც მათ სომხეთში ჰქონდათ დაკარგეს და „შეიქმნენ აზნაურნი“ რაც შესაძლოა უკავშირდებოდეს სომხეთის სამეფოში არსებულ „აღრეულობას“, რომლის შედეგადაც განძიელებმა მთავრის ტიტული ვერ შეინარჩუნეს.

ვახუშტის ჩანაწერების მიხედვით, „ესენი ცნობილნი იყვნენ დროსა მეფის ვახტანგისა, და თეიმურაზისასა და არიან მოხსენებულ ტრაკტატსა შინაცა.“

უცნობია, თუ ზუსტად რა ეტაპზე გადავიდნენ განძიელები იმერეთში და შემდგომში ოდიშის სამთავროში, სადაც ისინი საბოლოოდ დადიანებთან დაახლოებული პირები გახდნენ. იონა მეუნარგია წერს, რომ თავად ლევან დადიანს მარტვილში მოკრძალებული ოდის მაგიერ სასახლის აშენება არჩილ ბატონიშვილმა და გიორგი გეგელიამ ურჩიეს.

## ლიტერატურა
* გ. პაიჭაძე, *გეორგიევსკის ტრაქტატი, 1783 წლის ხელშეკრულება რუსეთის მფარველობაში აღმოსავლეთ საქართველოს შესვლის შესახებ*, („მეცნიერება“, 1983), გვ. 60
* ი. მეუნარგია, *სამეგრელოს სამთავროს უკანასკნელი პერიოდი და დავით დადიანი*, სოლ. ცაიშვილის რედაქციით, (თბილისი, 1939)

## სქოლიო
კატეგორია:საქართველოს ფეოდალური საგვარეულოები
*
სილვესტერ II

მინი|მარჯვნივ|სილვესტერ II
**სილვესტერ II** (;  ერისკაცობაში **ჰერბერტ დ’ორილაკი** დ. 946 —  გ. 12 მაისი, 1003) —   პირველი ფრანგი რომის პაპი 999–1003  წლებში.  მათემატიკოსი და ფილოსოფოსი.

პაპ გრიგოლ V გარდაცვალების შემდეგ აირჩიეს იმპერატორ ოტო III მხარდაჭერით. 1001 წელს რომში სახალხო აჯანყების შედეგად პაპი და იმპერატორი რავენაში გაიქცნენ. ოტო III ორჯერ წამოიწყო კამპანიამ რომში დასაბრუნებლად, მაგრამ უშედეგოდ. დაიღუპა მესამე მცდელობის დროს. სილვესტერ II იმპერატორის გარდაცვალების შემდეგ დაბრუნდა რომში, მალევე გარდაიცვალა კიდეც და დაკრძალეს  ლატერანის საკათედრო ტაძარში.

## იხილეთ აგრეთვე 
* ფრანგი პაპების სია

## რესურსები ინტერნეტში
* ენციკლოპედია „ბრიტანიკა“

კატეგორია:რომის პაპები
კატეგორია:დაბადებული   946
კატეგორია:გარდაცვლილი  12 მაისი
კატეგორია:გარდაცვლილი 1003
კატეგორია:ფრანგი მათემატიკოსები
კატეგორია:ფრანგი ფილოსოფოსები
კატეგორია:ფრანგი პაპები
რასელის ჯგუფი

**რასელის ჯგუფი** () — ბრიტანეთის 24 წამყვანი კვლევითი უნივერსიტეტის ასოციაცია, დაარსებული 1994 წელს. რასელის ჯგუფს ხშირად განიხილავენ როგორც ამერიკის აივი ლიგის ბრიტანულ ეკვივალენტს.

რასელის ჯგუფი დააარსეს იმ უნივერსიტეტებმა, რომლებიც ერთად ყოველწლიურად ბრიტანეთში კვლევითი გრანტების და საკონტრაკტო ფონდების ორ-მესამედს იღებენ. ჯგუფის ერთ-ერთი მთავარი მიზანია ამ ოცი უნივერსიტეტის და მათი სტუდენტების ინტერესების ლობირება ბრიტანეთის მთავრობასთან, პარლამენტთან და სხვა ორგანიზაციებთან ოფიციალური, სამუშაო ურთიერთობის ჩამოყალიბების გზით. ჯგუფის წევრი უნივერსიტეტების უმრავლესობა (18 უნივერსიტეტი 20-დან) არის ბრიტანეთის წამყვანი უნივერსიტეტი აკადემიური რეიტინგის და მათ მიერ მოპოვებული კვლევითი გრანტების რაოდენობის მიხედვით.

## იხილეთ აგრეთვე
* ლონდონის უნივერსიტეტი
* ლონდონის ეკონომიკისა და პოლიტიკურ მეცნიერებათა სკოლა

## რეუსრსები ინტერნეტში
* ოფიციალური საიტი

## სქოლიო
კატეგორია:გაერთიანებული სამეფოს საგანმანათლებლო დაწესებულებები
კატეგორია:ორგანიზაციები ანბანის მიხედვით
გრიგოლ X

მინი|მარჯვნივ|გრიგოლ X
**გრიგოლ X** (; ერისკაცობაში **ტებალდო ვისკონტი**; დ. 1210 — გ. 10 იანვარი, 1276) — რომის პაპი 1271–1276 წლებში.   

ტებალდო ვისკონტი დაიბადა პიაჩენცაში, იტალია. პაპად აირჩიეს 1271 წლის 1 სექტემბრიდან და იყო რომის პაპი 1276 წლამდე, მის გარდაცვალებამდე (10 იანვარი). მას სიკვდილის შემდეგ **ნეტარი გრიგოლ X** უწოდეს.

## ლიტერატურა
* 
* H. D. Sedgwick, *Italy in the Thirteenth Century* Volume II (Boston–New York 1912) 71–80.
* 

## რესურსები ინტერნეტში
კატეგორია:რომის პაპები
კატეგორია:დაბადებული 1210
კატეგორია:გარდაცვლილი  10 იანვარი
კატეგორია:გარდაცვლილი 1276
ბრაშოვი

**ბრაშოვი** () — ქალაქი რუმინეთში, ბრაშოვის ჟუდეცის ადმინისტრაციული ცენტრი. 

2002 წელს ჩატარებული რუმინეთის საყოველთაო აღწერის მიხედვით, აქ ცხოვრობდა 284,596 კაცი. ბრაშოვს მოსახლეობის რაოდენობის მხრივ, რუმინეთში მერვე ადგილი უკავია. 

ეს დასახლებული პუნქტი მდებარეობს ქვეყნის ცენტრალურ ნაწილში, ქალაქიდან 166 კილომეტრში მდებარეობს ქვეყნის დედაქალაქი ბუქარესტი. ეს ტერიტორია მდებარეობს კარპატების სამხრეთ ნაწილში, სწორედ ამიტომ ეს ქალაქი არის ზამთრის კურორტი. ბრაშოვის ჟუდეცი ისტორიულად მიეკუთვნება ტრანსილვანიის რეგიონს. 

აქ ყოველწლიურად იმართება, საერთაშორისო მუსიკალური ფესტივალი.

## ჰავა 
## დაძმობილებული ქალაქები 
*  ტამპერე, ფინეთი
*  ტური, საფრანგეთი
*  დიორი, უნგრეთი
*  რიშონ-ლე-ციონი, ისრაელი
*  ჰოლსტებრო, დანია
*  მუსაშინო, იაპონია
*  გენტი, ბელგია
*  ლიდზი, გაერთიანებული სამეფო
*  მინსკი, ბელარუსი
*  ტრიკალა, საბერძნეთი

## სქოლიო 
კატეგორია:რუმინეთის ქალაქები
ადრიანე V

მინი|მარჯვნივ|ადრიანე V
**ადრიანე V** (; ერისკაცობაში **ოტობონე ფიესკი**; დ. 1210-1220  —  გ. 18 აგვისტო, 1276) — რომის პაპი 1276–1276 წლებში.   წარმოშობით ლივანიის გრაფთა არისტოკრატიული ოჯახიდან.  პაპ ინოკენტი IV-ის ძმისშვილი.

ადრიანე V პაპად აირჩიეს 1276 წლის 11 ივლისს და იყო რომის პაპი გარდაცვალებამდე, 1276 წლის 18 აგვისტომდე.

## ლიტერატურა 
* უნივერსალური ენციკლოპედიური ცნობარი, ტ. 2, გვ. 244-245, თბ. 2008  

კატეგორია:რომის პაპები
კატეგორია:გარდაცვლილი   18 აგვისტო
კატეგორია:გარდაცვლილი 1276
ცელესტინ IV

მინი|მარჯვნივ|ცელესტინ IV
**ცელესტინ IV** (; ერისკაცობაში **ჯოფრედო კასტილიონი**; დ. ? — გ. 10 ნოემბერი, 1241) —  რომის პაპი 1241–1241  წლებში.

ცელესტინ IV დაიბადა მილანში, იტალია. მას ხშირად მოიხსენიებდნენ, როგორც ურბან III-ის დის შვილად.

ცელესტინ IV პაპად აირჩიეს 1241 25 ოქტომბერს და იყო რომის პაპი გარდაცვალებამდე, 1241 წლის 10 ნოემბრამდე. 

## რესურსები ინტერნეტში
* ენციკლოპედია „ბრიტანიკა“

კატეგორია:რომის პაპები
კატეგორია:პიროვნებები გაურკვეველი დაბადების თარიღით 
კატეგორია:გარდაცვლილი 10 ნოემბერი
კატეგორია:გარდაცვლილი 1241
კატეგორია:დაბადების წელი უცნობია
აშშ-ის დროშა

მინი|200px|აშშ-ის დროშა
**ამერიკის შეერთებული შტატების ეროვნული დროშა** (ამერიკული დროშა) შეიცავს ცამეტ ჰორიზონტალურ ზოლს, რომელთაგანაც შვიდი არის წითელი, ხოლო ექვსი - თეთრი. ზედა კუთხეში, ლურჯი ფერის მართკუთხედში, მოთავსებულია ორმოცდაათი პატარა, თეთრი, ხუთქიმიანი ვარსკვლავი. ვარკსვლავები განლაგებულები არიან ცხრა ჰორიზონტალურ ზოლში. ხუთ ზოლში მოთავსებულია ექვსი ვარკსვლავი, ხოლო დანარჩენ ოთხ ზოლში ხუთ-ხუთი. დროშაზე განთავსებული ვარსკვლავები წარმოადგენს აშშ-ის შტატებს, ხოლო ცამეტი ხაზი - ცამეტ კოლონიას.

## მსგავსი დროშები 
* ბიკინის ატოლის დროშა გამოხატავს ბიკინის ატოლის მოსახლეობის აზრს, რომ ამერიკას 1954 წელს აფეთქებული თერმობირთვული ბომბის გამო მათ მიმართ დიდი დავალიანება აქვს.
* ლიბერიის დროშა მიმსგავსებულია ამერიკისას იმის ნიშნად თუ საიდან არიან წარმოშობით ყოფილი მონები.
* ტოგოს დროშის მსგავსებაც განპირობებულია აფრო-ამერიკელების წარმოშობასთან კავშირით. 

File:Flag of bikini.svg|ბიკინის ატოლის დროშა
File:Flag of Liberia.svg|ლიბერიის დროშა
File:Flag of Togo (3-2).svg|ტოგოს დროშა
File:Flag of Puerto Rico (1952-1995).svg|პუერტო-რიკოს დროშა
File:Flag of Cuba.svg|კუბის დროშა
File:Flag of Chile.svg|ჩილეს დროშა

## ლიტერატურა 
* Allentown Art Museum. *The American Flag in the Art of Our Country.* Allentown Art Museum, 1976.
* Herbert Ridgeway Collins. *Threads of History: Americana Recorded on Cloth 1775 to the Present.* Smithsonian Institution Press, 1979.
* Grace Rogers Cooper. *Thirteen-star Flags: Keys to Identification.* Smithsonian Institution Press, 1973.
* David D. Crouthers. *Flags of American History.* Hammond, 1978.
* Louise Lawrence Devine. *The Story of Our Flag.* Rand McNally, 1960.

## რესურსები ინტერნეტში 
* Official American Flag Etiquette 
* A mathematician figures out the best way to jam an extra star onto the American flag

## სქოლიო 
კატეგორია:ეროვნული დროშები
კატეგორია:აშშ-ის ეროვნული სიმბოლოები
კატეგორია:აშშ-ის დროშები
კატეგორია:დროშები ქვეყნების მიხედვით
კატეგორია:დროშები ანბანის მიხედვით
კლაქსვიკი

**კლაქსვიკი** () — მეორე უდიდესი ქალაქი ფარერის კუნუძულებზე, ქალაქი მდებარეობს კუნძულ ბოროიზე, რომელიც შედის ნოროიარის კუნძულების ჯგუფში. 

ამ ადგილზე პირველი დასახლება ჯერ კიდევ ვიკინგთა შემოსევების დროს ყოფილა, თუმცა მას მნიშვნელოვანი დანიშნულებები არ გააჩნდა. 

უკვე მეოცე საუკუნეში აქ შეიქმნა დიდი ფარერული ქალაქი, ამჟამად კლაქსვიკს მნიშვნელოვანი ეკონომიკური ფუნქციები აქვს, მთელს ამ რეგიონში. ვიდრე ქალაქი შეიქმნებოდა, აქ არსებობდა ოთხი პატარა სოფელი, რომლებიც შემდგომ გაერთიანდნენ. 

კლაქსვიკი მოქცეულია, ორ პატარა ყურეს შორის. აქ არის ნავსადგური, რომელსაც მნიშვნელოვანი დანიშნულებები გააჩნია. ამ ტერიტორიაზე საკმაოდ არის განვითარებული მეთევზეობა.

## დაძმობილებული ქალაქები
*  - **მურმანსკი**, რუსეთი
*  - **უიკი**, შოტლანდია
*  - **სისიმიუტი**, გრენლანდია
*  - **კუპავოგური**, ისლანდია
*  - **ტრონჰეიმი**, ნორვეგია
*  - **ნორჩეპინგი**, შვედეთი
*  - **ტამპერე**, ფინეთი
*  - **გრენა**, დანია
*  - **ოდენსე**, დანია

კატეგორია:ფარერების ქალაქები
კლემენტ IV

მინი|მარჯვნივ|კლემენტ IV
**კლემენტ IV** (; ერისკაცობაში **გი ფულკუა ლე გრო**; დ. 23 ნოემბერი,  1195 — გ. 29 ნოემბერი, 1268) —  ფრანგი რომის პაპი 1265–1268  წლებში.

პაპად არჩევამდე ჯერ სამხედრო პირი, მერე იურისტი ბოლოს კი ლუდოვიკო IX მდივანი იყო. პაპად არცეულმა, ბერის ტანსაცმელსი გადაცმულმა მოახერხა სატახტო ქალაქში შესვლა, რადგან მანფრედ ჰოჰენშტაუფენმა მისი შეპყრობა გადაწყვიტა. 

## იხილეთ აგრეთვე 
* ფრანგი პაპების სია

კატეგორია:რომის პაპები
კატეგორია:დაბადებული 23 ნოემბერი
კატეგორია:დაბადებული 1195
კატეგორია:გარდაცვლილი 29 ნოემბერი
კატეგორია:გარდაცვლილი 1268
კატეგორია:ფრანგი პაპები
კატეგორია:დაბადების წელი უცნობია
ჰონორიუს III

მინი|მარჯვნივ|ჰონორიუს III
**ჰონორიუს III**, *ონორე III* (; ერისკაცობაში **ჩენჩიო საველი**; დ. 1148 — გ. 18 მარტი, 1227) — რომის პაპი 1216–1227  წლებში.

წარმოშობით რომაელი, პირველივე წელს გვირგვინი უკურთხა ფრიდრიხ II-ს, ბარბაროსას შვილიშვილს. დაამტკიცა დომინიკანელთა და ფრანცისკანელთა ორდენები (პირველი დაარსდა 1215, მეორე კი 1208 წელს). ამაოდ ცდილობდა ჯვაროსნული ლაშქრობის მოწყობას. ალბიგოელტა წინააღმდეგ ბრძოლაში მხარს უჭერდა სიმონ დე მონფორს.

## ლიტერატურა 
კატეგორია:რომის პაპები
კატეგორია:დაბადებული 1148
კატეგორია:გარდაცვლილი 18 მარტი
კატეგორია:გარდაცვლილი 1227
კატეგორია:რომში დაბადებულები
ანგუ

[მინიატიურა|ტომის წარმომადგენელი [1931|1931 წელს]]
**ანგუ**, ან **კუკუკუკუ** — მეომარი ტომი, რომელიც ცხოვრობდა პაპუა-ახალი გვინეის სამხრეთ-დასავლეთ ნაწილში. მიუხედავად მცირერიცხოვნობისა, ტომი ხშირად უტევდა მოწინააღმდეგის უფრო ძლიერ ძალებს და ხშირად ლაშქრავდა ველზე მცხოვრებ მშვიდობიან ტომებს.

ანგუს ტომის ხალხი ატარებდა ბალახისაგან დამზადებულ კაბას, ტყავის ჩანთასა და ლაბადას, რომელსაც ხშირად ბეწვით იყო დაფარული ცივი მაღალმთიანი რეგიონის გამო.

ანგუს შესახებ თავისი შთაბეჭდილება დატოვა ჯ. კ. მალარტიმ წიგნში *ჩემი წლები ახალ გვინეაში*.

## რესურსები ინტერნეტში 
*anglicanhistory.org 
*art-pacific.com

## სქოლიო
კატეგორია:პაპუა-ახალი გვინეა
საკმელასებრნი

**საკმელასებრნი**  () — ორლებნიან მცენარეთა ოჯახი. აერთიანებს ბუჩქებს, ნახევრად ბუჩქებს და ბალახებს. აქვთ მოზამთრე ან ცვენია მარტივი ფოთლები, თეთრი, მოყვითალო, მოვარდისფრო მარტოული ან საგველასებრ ყვავილედებად შეკრებილი ყვავილები. ნაყოფი კოლოფია. ხმელთაშუაზღვისპირეთის დამახასიათებელი ოჯახია. ოჯახი 4-8 გვარისაგან შედგება.

საქართველოში გავრცელებულია 3 გვარის სახეობები. მათგან საკმელა () დასავლეთ საქართველოში გვხვდება. მზეყვავილა () და ფუმანა () მთელ რესპუბლიკაში.

## ლიტერატურა
*
ცელესტინ III

მინი|მარჯვნივ|ცელესტინ III

**ცელესტინ III**  (; ერისკაცობაში **ჯაჩინტო ბობონე**; დ. 1106 —  გ. 8 იანვარი, 1198) —  რომის პაპი 1191–1198 წლებში.

ცელესტინ III დაიბადა რომში. იგი პაპად აირჩიეს 1191 წლის 21 მარტს და რომის პაპი იყო გარდაცვალებამდე, 1198 წლის 8 იანვრამდე. ცელესტინი რომის კათოლიკურ ეკლესიას განაგებდა 6 წელი, 9 თვე და 9 დღე. დაკრძალულია ლატერანის სასახლეში.

კატეგორია:რომის პაპები
კატეგორია:დაბადებული 1106
კატეგორია:გარდაცვლილი 8 იანვარი
კატეგორია:გარდაცვლილი 1198
კატეგორია:რომში დაბადებულები
გრიგოლ IX

მინი|მარჯვნივ|გრიგოლ IX
**გრიგოლ IX** (; ერისკაცობაში **უგოლინო დი სენი**; დ. დაახლ. 1145 — გ. 22 აგვისტო, 1241, რომი) — რომის პაპი 1227–1241 წლებში.

წარმოშობით იტალიელი. გრიგოლ IX პაპად აირჩიეს 1227 წლის 19 მარტს და იყო რომის პაპი გრდაცვალებამდე, 1241 წლის 22 აგვისტომდე. იგი იყო ჰონორიუს III-ის (1216–1227), გრიგოლ VII-ის (1073–1085) და მისი ბიძის ინოკენტი III-ის (1198–1216) მემკვიდრე, ამიტომ გრიგოლ IX აგრძელებდა მათ პოლიტიკას.

დიდ წინააღმდეგობას უწევდა საღვთო რომის იმპერიის იმპერატორ ფრიდრიხ II. პაპი იმპერატორს შეპყრობით ემუქრებოდა, იმპერატორი კი პაპს – გადაყენებით. 1230 წელს პაპი და იმპერატორი შერიგდნენ, მაგრამ ცოტა ხნით. ორივე მსოფლიო მონარქიისათვის იბრძოდა, მაგრამ ორივემ კრახი განიცადა.

პაპის მითითებით შეადგინეს "კანონიკური სამართლის კორპუსი", მონუმენტური იურიდიული დოკუმენტი, რაც პაპობის ჰეგემონიას დაედო საფუძვლად. 

ცნობილია გრიგოლ IX-ის 2 საპასუხო წერილი საქართველოს მეფე რუსუდანისა და მისი ძის — დავითისადმი. პირველი წერილით (1233 წლის 11 აპრილი) გრიგოლ IX რუსუდანს სთხოვდა თბილისში მყოფი მინორიტების ორდენის მისიონერთა მფარველობას. გრიგოლ IX-ის მეორე წერილიდან (1240 წლის 13 იანვარი) ვგებულობთ, რომ რუსუდანსა და დავითს პაპისათვის მონღოლების წინააღმდეგ დახმარება უთხოვნია: „პაპი გრიგოლ IX ბრწყინვალე რუსუდანს და შვილს დავითს, საქართველოს დედოფალს და მეფეს... ხოლო ჩვენი სიამოვნება შეასუსტა და სიხარული გაგვიმწარა იმ ამბავმა, რომელიც გვაუწყეთ თქვენის წერილით, რომ კათოლიკე სარწმუნოების მტერნი თათარნი შემოსულან თქვენს სამეფოში და დიდი ვნება მოუყენებიათ თქვენთვის... სარკინოზნი, რომლებსაც სირიაში ვეომებით, არ გამოუშვებენ მანდეთ ჩვენს მხედრობას. ამ თქვენმა ამბავმა ძლივს მოაღწია ჩვენამდე. ქრისტიანე სარწმუნოების დაცვისათვის დაუცხრომელად ვეომებით მტერსა იტალიასა, სირიასა და ესპანეთში, ამიტომ აღარ შეგვიძლია დაგეხმაროთ. რაკი სხვაფრივ ვერ შევიძელით თქვენი შეწევნა, ამიტომ ვინებეთ ამ წერილის გამოგზავნა, რათა ამითი კარგად სცნოთ ჩვენი თქვენდამი სიყვარული, რომელიც ვერ გამოგიხატეთ თქვენ მიერ ნათხოვნის მიცემით“. ამავე წერილიდან ჩანს, რომ პაპს საქართველოში გამოუგზავნია დომინიკელთა ორდენის მისიონერები. 

## ლიტერატურა
კატეგორია:რომის პაპები
კატეგორია:დაბადებული 1145
კატეგორია:გარდაცვლილი 22 აგვისტო
კატეგორია:გარდაცვლილი 1241
საკმლის ხე

**საკმლის ხე**, **კევის ხე**, **საღსაღაჯი** () — ზაფხულ-მწვანე ხე ფსტის გვარისა. იშვიათი რელიქტური ჯიშია. მისი სიმაღლე 2-10 (15) მ აღწევს. აქვს ფართოდ გადაშლილი და ხშირად მიწის პირამდე ჩამოსული მომრგვალო ვარჯი. ყვავილობს აპრილში, ფოთლების გამოტანამდე. ნაყოფი სექტემბერ-ოქტომბერში მწიფდება. 

## გავრცელება
გავრცელებულია მცირე აზიიდან დასავლეთ ირანამდე. ყირიმსა და კავკასიის შავი ზღვის ჩრდილო-დასავლეთ სანაპიროზე (ანაპა, გელენჯიკი), აღმოსავლეთ და სამხრეთ ამიერკავკასიაში. საქართველოში იზრდება ქართლში, გარე კახეთსა და ქიზიყში. მისი ყველაზე მნიშვნელოვანი, კარგად შენახული კორომია შირაქის ზეგანზე (ვაშლოვანის სახელმწიფო ნაკრძალი). მეორე დიდი მასივი არის აზერბაიჯანში  ყარაბაღის ველზე (სულთადის კორომი, ისიც ნაკრძალია). 

საკმლის ხის კორომები ნათელი ტყის, საკმლისხიანის ან არიდული მეჩხერი ტყის სახელით არის ცნობილი და ვაკეებსა და მთისწინეთში გვხვდება. ხარობს მთის კალთებზეც, სადაც შერეულია სხვა ქსეროფილურ მერქნიან სახეობებთან (აკაკი, ბერყენა, ქართული ნეკერჩხალი, მუხა, თელა, ჯაგრცხილა, ღვია და სხვა). მთებში ზღვის დონიდან 1000 მ-მდე აღწევს. სინათლისა და სითბოს მოყვარულია, კარგად ეგუება ნიადაგისა და ჰაერის სიმშრალეს, იტანს ნიადაგის დამლაშებასაც. პერსპექტიული მშრალი და ხრიოკი ადგილების გასამწვანებლად.  რგავენ აგრეთვე ბაღ-პარკებში ეულად და მცირე ჯგუფებად (თბილისის ბოტანიკურ ბაღში რამდენიმე ხეა). 

იზრდება ძალიან ნელა (120 წლისა 5 მ სიმაღლეს აღწევს). ცოცხლობს დიდხანს, 250-300 წელს (გვხვდება 1000 წლისაც კი). აქვს მკვრივი, მაგარი და მძიმე მერქანი, რომელსაც სადურგლო და სახარატო საქმეში იყენებენ. ღეროს ძივთში (გუმფისი) 75% ფისი და 25% ეთეროვანი ზეთებია. მშრალ ფისს ხმარობენ კევად. საღებავის დასამზადებლად, პარფიუმერიაში. ნაყოფი შეიცავს 60%-მდე ზეთს, რომელსაც ტექნიკური მიზნებისათვის იყენებენ, ფოთოლი — 20%-მდე ტანიდებს. შეტანილია საქართველოს „წითელ წიგნში“. ამიერკავკასიაში  საკმლის ხეს იყენებენ ნამდვილი ფსტის () საძირედ.

## ლიტერატურა
## რესურსები ინტერნეტში
* *Pistacia mutica* Fisch. & C.A.Mey. — ბიომრავალფეროვნების გლობალური საინფორმაციო ფონდი

კატეგორია:თუთუბოსებრნი
გრიგოლ VIII

მინი|მარჯვნივ|გრიგოლ VIII

**გრიგოლ VIII**  (; ერისკაცობაში **ალბერტო დე მორა**; დ. 1100 ან 1105 — გ. 17 დეკემბერი, 1187) —  რომის პაპი 1187 წელს.

დაიბადა ბენევენტოში, იტალია. გრიგოლ VIII პაპად აირჩიეს 1187 წლის 25 ოქტომბერს და რომის პაპი იყო გარდაცვალებამდე, 1187 წლის 17 დეკემბრამდე,  მხოლოდ 57 დღის განმავლობაში.

## რესურსები ინტერნეტში
* ენციკლოპედია „ბრიტანიკა“

კატეგორია:რომის პაპები
კატეგორია:გარდაცვლილი 17 დეკემბერი
კატეგორია:გარდაცვლილი 1187
კლემენტ III

მინი|მარჯვნივ|კლემენტ III

**კლემენტ III**  (; ერისკაცობაში **პაოლინო სკოლარი**; დ. 1130 — გ. 20 მარტი, 1191) —  რომის პაპი 1187–1191  წლებში.

კლემენტ III პაპად აირჩიეს 1187 წლის 19 დეკემბერს და რომის პაპი იყო გარდაცვალებამდე, 1191 წლის 20 მარტამდე.  არჩევნების შემდეგ პიზაში მოუწია შეყოვნება: რესპუბლიკური რომი არ უშვებდა ვატიკანში. შეთანხმების შემდეგ იმდენს ეცადა, ფრიდრიხ ბარბაროსა და რიჩარდ ლომგული დაიყოლია ჯვაროსნულ ლაშქრობაზე. ამაოდ ებრძოდა ჰაინრიხ VI-ს. 

კატეგორია:რომის პაპები
კატეგორია:დაბადებული 1130
კატეგორია:გარდაცვლილი  20 მარტი
კატეგორია:გარდაცვლილი 1191
კატეგორია:რომში დაბადებულები
ნუგზარ აბულაშვილი

**ნუგზარ რობერტის ძე აბულაშვილი**, (დ. 13 სექტემბერი, 1973, ჯუგაანი, ახლანდ. სიღნაღის მუნიციპალიტეტი) — ქართველი იურისტი, პოლიტიკოსი.

## ბიოგრაფია
2001 წელს დაამთავრა ივანე ჯავახიშვილის სახელობის თბილისის სახელმწიფო უნივერსიტეტის სიღნაღის ფილიალის იურიდიული ფაკულტეტის. მიიღო უმაღლესი განათლება თბილისის სახელმწიფო უნივერსიტეტში იურისტის სპციალობით. 1996-1999 წლებში მუშაობდა სიღნაღის მონადირეთა და მეთევზეთა საზოგადოების ეგერ-ინსპექტორად. 2002-2003 წლებში მუშაობდა საქართველოს ადვოკატთა ეროვნული ასოციაციის სიღნაღის ბიუროში. 2004 წლის თებერვლიდან აპრილამდე მუშაობდა სოფელ ჯუგაანის საკრებულოს თავმჯდომარედ. 2004-2008 წლებში იყო საქართველოს მე-6 მოწვევის პარლამენტის წევრი პარტიული სიით, საარჩევნო ბლოკიდან „ნაციონალური მოძრაობა — დემოკრატები“. 2008-2012 წლებში — საქართველოს მე-7 მოწვევის პარლამენტის წევრი სიღნაღის მაჟორიტარი. სხვადასხვა დროს იყო იურიდიულ საკითხთა კომიტეტის, გარემოს დაცვისა და ბუნებრივი რესურსების კომიტეტისა და აგრარულ საკითხთა კომიტეტის წევრი.

## რესურსები ინტერნეტში
კატეგორია:დაბადებული 13 სექტემბერი
კატეგორია:დაბადებული 1973
კატეგორია:საქართველოს VI მოწვევის პარლამენტის წევრები
კატეგორია:საქართველოს VII მოწვევის პარლამენტის წევრები
კატეგორია:სიღნაღის მუნიციპალიტეტში დაბადებულები
ნუგზარ
კატეგორია:თბილისის სახელმწიფო უნივერსიტეტის კურსდამთავრებულები
გრიგოლ VI (პაპი)

მინი|მარჯვნივ|200px|გრიგოლ VI
**გრიგოლ VI** (; ერისკაცობაში **ჯოვანი გრაციანო**; დ. ? – გ. 1048) - რომის პაპი 1045–1046 წწ. 

პაპად აირჩიეს 1 მაისს (ზოგიერთი ცნობით პაპის ტახტი იყიდა ბენედიქტე IX-სგან). გარდაიცვალა კელნში 1048 წლის დასაწყისში. 

კატეგორია:რომის პაპები
კატეგორია:გარდაცვლილი 1048
კატეგორია:დაბადების წელი უცნობია
კატეგორია:რომში დაბადებულები
სილვესტერ III

მინი|მარჯვნივ|სილვესტერ III
**სილვესტერ III**  (; ერისკაცობაში **ჯოვანი** დ. ? – გ. 1063) –  რომის პაპი 1045 წლის 20 მარტიდან 1 მაისამდე.

წარმოშობით რომაელი, რიგი ისტორიკოსებისა მას ანტიპაპად მიიჩნევენ. პაპად აირჩიეს ბენედიქტე IX  რომიდან გაქცევის შემდეგ. ტახტიდან ჩამოაგდო ასევე ბენედიქტე IX-მ და კვლავ პაპად არჩევამდე დაკავებულ თანამდებობას, საბინის ეპისკოპოსობას დაუბრუნდა.

## რესურსები ინტერნეტში
კატეგორია:რომის პაპები
კატეგორია:გარდაცვლილი 1063
კატეგორია:რომში დაბადებულები
ბენედიქტე VIII

მინი|მარჯვნივ|ბენედიქტე VIII
**ბენედიქტე VIII** (; ერისკაცობაში **თეოფილაქტე**, ტუსკულანის გრაფი დ. ? — გ. 7 აპრილი, 1024) — რომის პაპი 1012–1024 წლებში.

აუკრძალა სამღვდელოებას ქორწილი და საყვარლების ყოლა. იმპერატორად აკურთხა ჰაინრიხ II, ნიშნად მადლობისა იმის გამო, რომ არ მისცა თავშესაფარი მის მიერ განდევნილ პაპს გრიგოლ VI-ს.

კატეგორია:რომის პაპები
კატეგორია:პიროვნებები გაურკვეველი დაბადების თარიღით
კატეგორია:გარდაცვლილი 7 აპრილი
კატეგორია:გარდაცვლილი 1024
კატეგორია:დაბადების წელი უცნობია
კატეგორია:რომში დაბადებულები
იოანე XIX (პაპი)

მინი|მარჯვნივ|იოანე XIX
**იოანე XIX**  (; ერისკაცობაში **რომანო**, ტუსკულანის გრაფი დ. ? — გ. 6 ნოემბერი, 1032) —  რომის პაპი 1024–1032  წლებში.

წარმოშობით რომაელი,  ბენედიქტე VIII-ის ძმა. არ ჰქონდა ტახტზე ასვლის უფლება, რადგან სასულიერო  პირი არ იყო.  ამიტომ ტახტი იყიდა. რომის პრეფექტიც იყო და პაპიც.  დანიის მეფე კნუდ დიდი პირადად ეახლა და მუხლი მოუყარა. 

## რესურსები ინტერნეტში
* ენციკლოპედია „ბრიტანიკა“

კატეგორია:რომის პაპები
კატეგორია:პიროვნებები გაურკვეველი დაბადების თარიღით 
კატეგორია:გარდაცვლილი 6 ნოემბერი
კატეგორია:გარდაცვლილი 1032
კატეგორია:დაბადების წელი უცნობია
კატეგორია:რომში დაბადებულები
ბენედიქტე IX

**ბენედიქტე IX** (;  ერისკაცობაში **თეოფილაქტე, გრაფი ტუსკულანი**; დ. 1020 – გ.  1056) –  სამგზის რომის პაპი 1032-1044, 1045 და 1047-1048 წწ.  ბენედიქტე VIII-ის ძმისშვილი. 

12 წლისა დასვეს პაპის ტახტზე. იყო მანკიერი და ბავშვობაშივე ზნედაცემული ბოროტმოქმედი. არაერთხელ განდევნილი და დაბრუნებული ტუსკულანის გრაფების მიერ. 

## ლიტერატურა 
* Desiderio di Montecassino (Papa Vittore III), Dialogi in J. P. Migne, Patrologia Latina, CXLIV, col. 1004.
* Ferdinando Gregorovius, Storia di Roma nel Medioevo, Roma, 1870
* G. B. Borino, L’elezione e la deposizione di Gregorio VI, Archivio della R. Società Romana di Storia Patria, 39, 1916
* John N.D. Kelly, Gran Dizionario Illustrato dei Papi, Casale Monferrato (AL), Edizioni Piemme S.p.A., 1989. ISBN 88-384-1326-6
* Claudio Rendina, I Papi — storia e segreti, Ariccia, Newton&Compton editori, 2005

კატეგორია:რომის პაპები
კატეგორია:დაბადებული 1020
კატეგორია:გარდაცვლილი 1056
კატეგორია:რომში დაბადებულები
ანდრო ალავიძე

**ანდრო ალავიძე** (დ. 8 თებერვალი, 1983, თბილისი) — ქართველი 	იურისტი, პოლიტიკოსი.  

## ბიოგრაფია
2005 წელს დაამთავრათბილისის ეკონომიკურ ურთიერთობათა სახელმწიფო უნივერსიტეტი ბიზნესის სამართლის სპეციალობით. 2004–2006 წლებში მუშაობდა საქართველოს პრეზიდენტის ადმინისტრაციაში სხვადასხვა თანამდებობებზე. 2006–2010 წლებში იყო თბილისის საკრებულოს წევრი, იურიდიულ საკითხთა და ადამიანის უფლებათა დაცვის კომისიის თავმჯდომარე.  2008-2012 წლებში იყო საქართველოს მე-7 მოწვევის პარლამენტის წევრი  (თბილისის ჩუღურეთის მაჟორიტარი), საარჩევნო ბლოკი „ერთიანი ნაციონალური მოძრაობა — გამარჯვებული საქართველოსთვის“  და ამავე მოწვევის პარლამენტის აგრარულ საკითხთა კომიტეტის წევრი. 2012 წლის საპარლამენტო არჩევნებში ჩუღურეთის მაჟორიტარობის კანდიდატი იყო („ერთიანი ნაციონალური მოძრაობა“), სადაც ხმათა 29,58% მიიღო (10 731 ხმა) და მეორე ადგილი დაიკავა.

## რესურსები ინტერნეტში
## სქოლიო
კატეგორია:დაბადებული  8 თებერვალი
კატეგორია:დაბადებული 1983
კატეგორია:საქართველოს VII მოწვევის პარლამენტის წევრები
კატეგორია:თბილისში დაბადებულები
ანდრო
ურბან III

მინი|მარჯვნივ|ურბან III
**ურბან III** (; ერისკაცობაში **უბერტო კრიველი** დ. 1120, მილანი — გ. 20 ოქტომბერი, 1187, ფერარა) — რომის პაპი 1185–1187  წლებში.

წარმოშობით იტალიელი. დაიბადა მილანის ცნობილი გვარის წარმომადგენელთა ოჯახში. მიიღო საღვთისმეტყველო განათლება ბოლონიაში. პაპად აირჩიეს 25 ნოემბერს, ხოლო კორონაცია გაიმართა 1 დეკემბერს. შტაუფენების შეურიგებელი მტერი. მისი პონტიფიკატი აღინიშნება იმპერატორ ფრიდრიხ I ბარბაროსას წინააღმდეგ შეუპოვარი, მაგრამ უშედეგო ბრძოლით. სალაჰ-ად-დინის მიერ იერუსალიმის აღებამ დააჩქარა მისი სიკვდილი. 

## ლიტერატურა 
## რესურსები ინტერნეტში
* SS Urbanus III

კატეგორია:რომის პაპები
კატეგორია:დაბადებული 1120
კატეგორია:გარდაცვლილი 20 ოქტომბერი
კატეგორია:გარდაცვლილი 1187